Luonnos neuvoston päätökseksi raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä /* KOM/98/0363 lopull. - CNS 98/0205 */



Virallinen lehti nro C 232 , 24/07/1998 s. 0010



Luonnos neuvoston päätökseksi raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä (98/C 232/06) KOM(1998) 363 lopull. - 98/0205(CNS) (Komission esittämä 19 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission laatiman päätösluonnoksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että 1. yhteisön energiapolitiikan laatiminen kuuluu yhteisön itselleen asettamiin tavoitteisiin, ja komission tehtävä on tehdä ehdotuksia mainittujen tavoitteiden saavuttamiseksi, 2. raakaöljyn hankintahintojen tunteminen on otettava huomioon energiapolitiikan toteuttamisessa, 3. öljytuotteiden kuluttajahintojen avoimuus on on välttämätön tekijä markkinoiden moitteettoman toiminnan ja erityisesti tavaroiden vapaan liikkuvuuden kannalta yhteisössä, 4. raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä 4 päivänä toukokuuta 1976 annettu neuvoston direktiivi 76/491/ETY (1) edellyttää jäsenvaltioiden antavan komissiolle tietoja, jotka eivät enää vastaa öljymarkkinoiden nykytilannetta; tämän vuoksi direktiivi olisi kumottava, ja korvattava uudella yhteisön tiedotusmenettelyllä, 5. raakaöljyn tuonnin ja toimitusten rekisteröinnistä yhteisössä 20 päivänä joulukuuta 1995 annettu neuvoston asetus (EY) N:o 2964/95 (2) mahdollistaa, että komissio saa tietoja jokaisen jäsenvaltion kuukausittaisista hankintakustannuksista öljytyypeittäin kolmansista maista tapahtuvan tuonnin tai toisesta jäsenvaltiosta tapahtuvien toimitusten osalta, mutta se ei voi kuitenkaan määrittää raakaöljyn kokonaishankintakustannuksia yhteisössä, 6. tämän vuoksi on tarpeen ottaa käyttöön raakaöljyn hankintakustannuksia ja öljytuotteiden kuluttajahintoja koskeva tiedotus- ja neuvottelumenettely, jotta yhteisöllä olisi käytettävissään yhteisessä energiapolitiikassa kaikki asiaa koskevat tiedot ja se voisi julkaista niitä markkinoiden avoimuuden edistämiseksi, 7. tämä menettely edellyttää, että saadaan säännöllisesti tiettyjä raakaöljyn hankintakustannuksiin ja öljytuotteiden kuluttajahintoihin liittyviä jäsenvaltioittain yhteen koottuja tietoja, 8. kerättyjen tietojen luotettavuuden takaamiseksi jäsenvaltioiden olisi kerättävä nämä tiedot suoraan asianomaisilta öljy-yhtiöiltä, 9. kerätyt tiedot mahdollistavat öljyn kustannusten ja hintojen kehittymisen vertaamisen yhteisössä, 10. öljytuotteille määrätty vero on sisällytetty myyntihintaan, minkä vuoksi öljytuotteiden kuluttajahinnat on näiden hintojen avoimuuden varmistamiseksi ja yhteisössä esiintyvien hintojen vertaamiseksi esitettävä sekä nettohintoina että kaikki verot sisältävinä hintoina, 11. öljymarkkinoiden kehityksen arvioimiseksi on raakaöljyn hankintakustannuksia koskevat tiedot saatava käyttöön kuukausittain ja öljytuotteiden kuluttajahintoja koskevat tiedot joka kuukauden 15 päivänä ja joka maanantaina, 12. kerätyt tiedot ja komission suorittamien analyysien tulokset on julkaistava yhteisössä markkinoiden avoimuuden varmistamiseksi, ja jäsenvaltioiden ja komission on neuvoteltava niistä, 13. komission havaitessa sille toimitetuissa luvuissa poikkeavuuksia tai epäjohdonmukaisuuksia, sen on voitava saada jäsenvaltioilta yhtiöiden toimittamat tiedot yhdistämättöminä, ja 14. komission olisi voitava tarvittaessa täsmentää sille toimitettavia tietoja koskevia vaatimuksia, kuten niiden muodon ja sisällön osalta, ON TEHNYT SEURAAVAN PÄÄTÖKSEN: 1 artikla 1. Jäsenvaltioiden on toimitettava niiden lainkäyttövaltaan kuuluvien öljy-yhtiöiden niille toimittamien tietojen perusteella komissiolle 2 artiklassa säädetyin edellytyksin raakaöljyn hankintakustannuksia (cif) ja öljytuotteiden kuluttajahintoja koskevia tietoja. Nämä tiedot kootaan yhteen jäsenvaltioiden ensimmäisessä alakohdassa mainituilta yhtiöiltä saamista tiedoista, ja luvut esitetään siten, että niistä saadaan mahdollisimman edustava kuva jokaisen jäsenvaltion öljymarkkinoista. 2. Liitteessä määritellään raakaöljyn hankintakustannuksia ja öljytuotteiden kuluttajahintoja koskevat tiedot sekä annetaan luettelo öljytuotteista. 2 artikla Jäsenvaltioiden on ilmoitettava komissiolle seuraavat tiedot: a) raakaöljyn kuukausittaiset hankintakustannukset (cif) kutakin kysymyksessä olevaa kuukautta seuraavan kuukauden aikana, b) jokaisen kuukauden 15 päivänä voimassa olevat öljytuotteiden nettokuluttajahinnat sekä tullit ja verot sisältäviä kuluttajahintoja koskevat tiedot; nämä tiedot on annettava kysymyksessä olevan kuukauden 15 päivää seuraavien kolmenkymmenen päivän kuluessa, c) jokaisena maanantaina voimassa olevat öljytuotteiden nettokuluttajahinnat. 3 artikla Jäsenvaltioiden on toteutettava kaikki tarvittavat toimenpiteet, että niiden lainkäyttövaltaan kuuluvat öljy-yhtiöt antavat jäsenvaltioiden käyttöön tarvittavat tiedot, jotta ne voivat täyttää velvoitteensa 1 ja 2 artiklan mukaisesti. 4 artikla Komissio julkaisee tämän päätöksen nojalla kerättyjen tietojen perusteella tarkoituksenmukaisessa muodossa a) joka kuukausi raakaöljyn hankintakustannukset (cif) ja joka kuukauden 15 päivänä voimassa olevat öljytuotteiden nettokuluttajahinnat sekä niiden tullit ja verot sisältävät hinnat, b) joka viikon maanantaina voimassa olevat öljytuotteiden nettokuluttajahinnat. 5 artikla Jäsenvaltiot ja komissio neuvottelevat jäsenvaltioiden edustajista koostuvassa työryhmässä tämän päätöksen nojalla kerätyistä tiedoista. Neuvotteluissa käsitellään erityisesti 4 artiklassa tarkoitettuja komission julkaisuja. 6 artikla Jos komissio havaitsee jäsenvaltioiden sille toimittamissa tiedoissa poikkeavuuksia tai epäjohdonmukaisuuksia, se voi kehottaa jäsenvaltioita toimittamaan sille yhtiöiden toimittamat yhdistämättömät asiaa koskevat tiedot ja tietojen yhdistämisessä käytetyt lasku- ja arviointimenetelmät. 7 artikla Komissio antaa 1 artiklassa tarkoitettujen tietojen muotoa, sisältöä ja muita seikkoja koskevat toimeenpanosäännökset. 8 artikla Kumotaan direktiivi 76/491/ETY. 9 artikla Tämä päätös on osoitettu kaikille jäsenvaltioille. (1) EYVL L 140, 28.5.1976, s. 4. (2) EYVL L 310, 22.12.1995, s. 5. LIITE I. MÄÄRITELMÄT 1. Raakaöljyn hankintakustannukset (cif) Raakaöljyn hankintakustannuksilla 1 artiklan mukaisesti tarkoitetaan raakaöljyn tuonnin ja yhteisössä tuotetun ja jalostetun raakaöljyn yhteenlaskettuja kustannuksia. a) Tuontiöljy Tuontiöljyllä tarkoitetaan kaikkia raakaöljyjä, jotka tuodaan yhteisön alueelle muita tarkoituksia kuin kauttakulkua varten ja jotka on tarkoitettu kattamaan jäsenvaltion tarpeet. b) Yhteisössä tuotettu raakaöljy Yhteisössä tuotetulla raakaöljyllä tarkoitetaan kaikkia tuottajajäsenvaltiossa tuotettuja, jalostettuja ja markkinoille saatettuja raakaöljyjä. 2. Öljytuotteiden kuluttajahinnat a) Kuluttajahinnalla 1 artiklan mukaisesti tarkoitetaan tietyn öljy-yhtiön osalta edustavinta keskiarvoa niistä nettohinnoista sekä verot ja tullit sisältävistä hinnoista, joilla kyseinen yhtiö myy tosiasiallisesti tiettyä tuotetyyppiä kuluttajille. b) Kuluttajahinnoilla 1 artiklan mukaisesti tarkoitetaan tietyn jäsenvaltion osalta niitä edustavimpia nettohintatasoja sekä tullit ja verot sisältäviä hintatasoja, joilla kaikki yhtiöt myyvät tosiasiallisesti kyseisessä jäsenvaltiossa tiettyä tuotetyyppiä kuluttajille. II. LUETTELO ÖLJYTUOTTEISTA >TAULUKON PAIKKA>